- Hindi News
- National
- डीसी ने दिए कद इंडस्ट्री मालिक की ओर से बेची जमीनों की रजिस्ट्री के आदेश दिए
डीसी ने दिए कद इंडस्ट्री मालिक की ओर से बेची जमीनों की रजिस्ट्री के आदेश दिए
सरहिंदरोड स्थित इंडस्ट्रियल एरिया स्थित कद इंडस्ट्री के मालिक राकेश कद उनके साथियों द्वारा बेची गई जमीनों की जांच अब डीसी करवाएंगे। डीसी वरूण रूजम ने इस मामले का नोटिस लेते हुए तहसीलदार को एफआईआर की कापी मंगवा कर बेची गई जमीनों की रजिस्ट्री जांचने के निर्देश दिए हैं। अब तहसीलदार इन सभी जमीनों की रजिस्ट्री मंगवाने के बाद इसके अष्टामों की पड़ताल करेंगे ताकि कार्रवाई की जा सके।
तहसीलदार दर्शन सिंह सिद्धू ने कहा कि फिलहाल पड़ताल होगी और पता लगाएंगे कि आरोपियों ने कितना नुकसान पहुंचाया है। अश्टाम की जांच के बाद इन लोगों पर 45ए के तहत एक्शन लेते हुए बाकी का पैसा भरवाया जाएगा। केस दर्ज करवाने का फैसला डीसी लेवल का होगा, वैसे ऐसे मामलों में तहसील ऑफिस बाकी बनती रकम वसूल करता है।
सरहिंदरोड पर ही तीनों प्रापर्टी : त्रिपड़ीस्थित मालवा कालोनी निवासी इंद्रपाल सिंह सैणी ने राकेश कद पुत्र राम लाल निवासी यादविंदरा कालोनी, सतीश गर्ग पुत्र प्रेम पाल गर्ग निवासी यादविंदरा कालोनी, रजनीश सिंह पुत्र स्वरनजीत सिंह निवासी रणबीर मार्ग दीवान चंद उप्पल पुत्र रामजी दास निवासी अरौड़ियां वाला मोहल्ला के खिलाफ मुकदमा नंबर 379 दर्ज करवाया था। इस केस में चारों आरोपियों पर धारा 406,420,468,471 120बी आईपीसी लगाई गई हैं। एडवोकेट इंद्रपाल सिंह सैणी का आरोप है कि इन लोगों ने मिलीभुगत धोखाधड़ी करते हुए कंपनी की प्रापर्टी को अपने नाम करवाकर आगे बेच दिया। बिजनेस पार्टनर होने के बावजूद सैणी को इस बारे में कोई जानकारी नहीं और करीब 6 करोड़ रुपए का चूना लगा दिया। दर्ज केस के अनुसार सरहिंद रोड स्थित इंडस्ट्रियल एरिया में 4-ए की कमर्शियल जमीन को रेजीडेंशियल दिखाकर बेची है, इसी तरह 1542 गज की एक अन्य जमीन को भी रेजीडेंशियल दिखाकर बेची थी। यह तीनों प्रापर्टी सरहिंद रोड पर बताई जा रही हैं।
खबर का नोटिस लेकर एक्शन ले रहे हैं : डीसी
डीसीवरूण रूजम ने कहा कि खबर का नोटिस लेने के बाद एफअाईआर की कॉपी हासिल की है, जिसके अनुसार पूरी डिटेल लेकर एक्शन लेंगे। कमर्शियल जगह को रेजीडेंशियल दिखाकर बेचने का केस दर्ज है। आरोपियों के खिलाफ सख्त कार्रवाई होगी।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva